Els talibans admeten que Bin Laden es troba amagat sota la seva protecció\n28 febrer 2021 11:28\nEn un clar desafiament als EUA, asseguraren que no l'entregaran a ningú\nAgències | 01 octubre 2001\nPer primera vegada des que començà la crisi dels atemptats als Estats Units, el règim taliban afganès reconegué ahir que el terrorista saudita Osama bin Laden està «amagat a l'Afganistan per la seva pròpia seguretat». Aquesta declaració, que ha estat formulada per l'ambaixador taliban al Pakistan, el mul·là Abdul Salaam Zaeef, suposa un obert desafiament als EUA, que han amenaçat d'atacar l'Afganistan si els talibans no entreguen Bin Laden, que Washington considera el principal sospitós dels atemptats que el passat dia 11 destruïren les Torres Bessones de Nova York i part del Pentàgon a Washington. En un encontre restringit a alguns mitjans de premsa, Salaam manifestà que el règim taliban té sota el seu control Bin Laden i que no l'entregarà als EUA ni a cap altre país.\n«Osama és a l'Afganistan, però en un lloc que es manté en secret per la seva pròpia seguretat», reiterà l'ambaixador mitjançant el seu intèrpret, ja que ell quasi sempre s'expressa en pashtu, la llengua majoritàriament emprada pels afganesos. Respecte de les demandes dels Estats Units perquè els talibans entreguin Bin Laden, l'ambaixador respongué amb sarcasme: «Els nord-americans estan als niguls i nosaltres tenim els peus en terra; haurien de mostrar respecte per l'Islam i llavors cooperaríem amb ells. Que aportin proves (de la culpabilitat de Bin Laden en els atemptats) i que les aportin davant un tribunal», digué l'ambaixador taliban.\n«Cap estudiós de la religió musulmana no pot ni tan sols plantejar-se demanar l'expulsió de Bin Laden», subratllà l'ambaixador. «Vull dir-ho categòricament una vegada més: Osama bin Laden no serà lliurat a ningú», recalcà l'ambaixador taliban al Pakistan, l'únic país del món que en l'actualitat reconeix el règim ultraintegrista de Kabul, després de les defeccions dels seus altres dos valedors, Aràbia Saudita i els Emirats Àrabs Units. L'ambaixador taliban digué que Bin Laden ja ha rebut les decisions preses el passat dia 20 pel Consell dels Ulemes, per les quals se'l convidava a abandonar el país voluntàriament, però «no hi ha donat cap resposta».\nNo s'ho creu\nEl secretari nord-americà de Defensa, Donald Rumsfeld, qüestionà les declaracions del règim taliban. «Només fa uns dies digueren que no sabien on era, així que no tenc raons per creure res del que ha dit un representant del règim dels talibans», digué Rumsfeld. Ken Lisaius, portaveu de la Casa Blanca, assegurà també que aquest anunci no canvia les coses i que els talibans han d'entregar Bin Laden, sense negociacions.


Lloguer de cotxes Vallenar - Llogar un cotxe a Vallenar\nLloguer de cotxes Vallenar\nLloguer de cotxes a Vallenar\nLloguer cotxes en Vallenar\nEl lloguer de cotxes a Vallenar és possible si heu reservat el vostre vehicle de lloguer tan aviat com sigui possible. Per descomptat, encara hi ha moltes més opcions al cotxe, de manera que podeu estalviar fins a un 15-40% del preu del lloguer del cotxe. Compareu les companyies de lloguer de cotxes amb el llogar un cotxe a Vallenar i tria el vehicle adequat per a tu i reserva’t en línia. Feu-ho còmodament des de casa.\nLa majoria de les companyies de lloguer de cotxes ofereixen serveis de lloguer de cotxes Vallenar, de manera que el lloc de recollida i lliurament de l’automòbil pot ser diferent. Òbviament, s’ha de tenir en compte, i abans de la reserva, cal indicar si volem llogar un cotxe a un altre país.\nLlogar un cotxe a Vallenar - Lloguer de cotxes Xile Aeroport\nA Xile, hi ha moltes ciutats que poden llogar un cotxe a un aeroport o fins i tot triar l’aeroport per lliurar el cotxe. Per descomptat, en el cas de llogar un cotxe a Vallenar, tenim la possibilitat de marcar un lloc de lliurament diferent des de la ubicació del cotxe. Així doncs, si el lloguer de cotxes a Vallenar, Xile no es troba en un aeroport, però suposem que sortir del país, anem a volar per via aèria, llavors podeu triar l’aeroport de destinació de lloguer de cotxes a Xile de totes maneres.\nReserveu un cotxe en línia i trieu entre moltes de les localitats de lloguer cotxes en Vallenar o si viatgeu amb avió, és possible llogar cotxes a Xile en aeroports com ara lloguer d’aeroports: Antofagasta, Puerto Montt, Punta Arenas, Santiago.


Descobreixen la base genètica comuna dels trastorns psiquiàtrics - Universitat de Barcelona\nInici > Notícies > Descobreixen la base genètica comuna dels trastorns psiquiàtrics\nEls experts Bru Cormand i Raquel Rabionet, a la Facultat de Biologia de la Universitat de Barcelona.\nEl nou treball analitza milions de variants genètiques en més de 800.000 persones d’arreu del món i ajudarà a perfilar la seva contribució en l’origen de les malalties del cervell.\nLa nova recerca confirma una forta correlació genètica entre l’esquizofrènia, l’autisme, el trastorn bipolar, la depressió major i el trastorn per dèficit d’atenció amb hiperactivitat (TDAH).\nEls diferents trastorns psiquiàtrics comparteixen un gran nombre de gens de susceptibilitat, mentre que en les patologies neurològiques no psiquiàtriques —com l’Alzheimer o el Parkinson— la genètica és molt més específica, segons es desprèn d’un article publicat a la revista Science. En la nova recerca —la més extensa i ambiciosa sobre factors genètics compartits en patologies del cervell— participen els professors Bru Cormand i Raquel Rabionet, de la Facultat de Biologia, l’Institut de Biomedicina de la UB (IBUB) i el Centre d’Investigació Biomèdica en Xarxa de Malalties Rares (CIBERER) i l’Institut de Recerca Sant Joan de Déu (IRSJD), entre més de cinc-cents experts de països d’arreu del món.\nMilions de variants genètiques en més de 800.000 persones\nLa nova recerca recopila dades sobre milions de variants genètiques comunes en més de 800.000 persones —entre pacients i voluntaris sans— que podrien ser factors de risc en vint-i-cinc trastorns neurològics i psiquiàtrics (esquizofrènia, autisme, trastorn bipolar, depressió major, TDAH, migranya, Alzheimer, etc.).\nEl treball obre noves fronteres en la recerca sobre les patologies que afecten el cervell, i va molt més enllà de la descripció de factors de risc genètic d’interès en l’àmbit de la psiquiatria. Per primer cop, la recerca perfila la base genètica compartida entre trastorns psiquiàtrics i patologies neurològiques no psiquiàtriques (Alzheimer, Parkinson, migranya, etc.), i amplia el focus d’interès a trets de personalitat que no són considerats trastorns clínics (inestabilitat emocional, etc.) i paràmetres cognitius (el rendiment escolar, per exemple).\nTal com explica l’investigador Bru Cormand, cap del Grup de Recerca de Neurogenètica UB i membre de l’IBUB, el CIBERER i l’IRSJD, «aquest treball ens ajuda a determinar quin pes tenen les variants genètiques freqüents en l'etiologia de les malalties del cervell: és a dir, ens ajuden a caracteritzar l'arquitectura genètica d'aquests trastorns i separar la base genètica compartida de les especificitats de cada trastorn».\nTrastorns psiquiàtrics: una forta base genètica en comú\nL’estudi confirma una forta correlació genètica entre l’esquizofrènia, l’autisme, el trastorn bipolar, la depressió major i el trastorn per dèficit d’atenció amb hiperactivitat (TDAH). Ara bé, en paral·lel també revela que no hi ha solapament important entre els factors de risc genètic dels trastorns psiquiàtrics i la resta de patologies neurològiques.\nSegons explica Bru Cormand, «alguns trastorns neurològics —com l'epilèpsia, l'ictus, l'esclerosi múltiple, el Parkinson o l'Alzheimer— tenen bases genètiques molt diferenciades entre si i també en relació amb els trastorns psiquiàtrics. L'única excepció és la migranya, un trastorn neurològic que comparteix genètica amb diversos trastorns psiquiàtrics (per exemple, el TDAH, la depressió major o la síndrome de Tourette)».\nUn altre dels elements més innovadors del treball és la correlació genètica establerta entre alguns trets de la personalitat —com el neuroticisme, és a dir, la inestabilitat emocional— amb la majoria de trastorns psiquiàtrics i la migranya. En paral·lel, s’han estudiat diferents mesures cognitives preses durant la infantesa, «per exemple, els anys d'educació rebuts o el rendiment escolar, que es relacionen positivament amb alguns trastorns psiquiàtrics, com el trastorn bipolar o l'anorèxia, i negativament amb alguns trastorns neurològics, com l'Alzheimer o l'ictus», revela la investigadora Raquel Rabionet (IBUB-IRSJD-CIBERER).\nEn el marc de l’estudi, els genotips s’han generat mitjançant plataformes d’anàlisi genètica a gran escala —estudis d’associació del genoma complet (GWAS)— disponibles a Espanya i a molts dels països implicats. «Les dades de partida són milions de genotips de centenars de milers d’individus», recorda Bru Cormand. «En aquest tipus de treballs tan integradors, la dificultat principal es troba en l’harmonització de les dades, en el fet de generar un conjunt de dades homogeni que faciliti les anàlisis posteriors. Per tant, és essencial aplicar controls de qualitat molt rigorosos».\nDurant anys, la classificació de les patologies psiquiàtriques no sempre s’ha basat en les causes reals de cada malaltia, atès el gran desconeixement sobre l’etiologia d’aquests trastorns. Conèixer els gens concrets que estan implicats en una patologia és un avenç per millorar la classificació (nosologia), el diagnòstic i les estratègies terapèutiques davant la malaltia.\nFa temps que els estudis de bessons i familiars han permès determinar que els trastorns psiquiàtrics tenen una base genètica important, tot sovint superior al 50 %. Ara, gràcies a les dades genètiques massives, és possible identificar gens concrets implicats en aquestes patologies —el paisatge genètic— i abordar la quantificació del risc genètic a partir de dades moleculars. A més, la tecnologia aplicada permet fer comparacions entre trastorns, com és el cas del treball publicat a Science.\nTrobar coincidències genètiques entre diferents trastorns psiquiàtrics indica que, molt probablement, les fronteres clíniques actuals no reflecteixen processos fisiopatològics diferenciats, almenys a escala genètica. «Això pot tenir un impacte pel que fa al tractament, però encara és aviat per saber com podrà incidir en la pràctica, en l’elecció de teràpies. Això no obstant, si podem emprar les noves dades per classificar els trastorns en nous compartiments basats en la biologia subjacent, és probable que això ens ajudi a dissenyar teràpies més específiques i adequades», apunten Cormand i Rabionet.\n«De moment —clouen—, potser caldria adequar les classificacions diagnòstiques actuals en l’àmbit de la psiquiatria. Això no seria necessari en els trastorns neurològics; en aquest cas, les fronteres són molt més clares, tant entre els diferents quadres com en relació amb els trastorns psiquiàtrics».\nEl treball també està signat per experts de l’Institut de Recerca Vall d’Hebron (VHIR-UAB), el Centre de Regulació Genòmica (CRG), l’Hospital Universitari Mútua Terrassa, l’Hospital de la Santa Creu i Sant Pau, l’Institut Català de la Salut (ICS), l’Institut Català de Neurociències Aplicades i la Universitat Internacional de Catalunya (UIC Barcelona), entre altres institucions de tot l’Estat. Amb els experts Verneri Anttila, Aiden Corvi i Ben Neale al capdavant, aquest treball multicèntric està impulsat pel Consorci Brainstorm, agrupació internacional que aplega institucions de prestigi relacionades amb la recerca en malalties neurològiques i psiquiàtriques, com ara el Consorci de Genòmica Psiquiàtrica (PGC), el Consorci Internacional de Genètica de l’Ictus (ISGC) o el Consorci Internacional de Genètica de les Cefalees (IHGC).


Theknos: L'ecosistema start-up català\nJa pots llegir en aquest enllaç el número de maig-juny de la revista del Col·legi. El Theknos 249 inclou un reportatge sobre l'ecosistema de les empreses emergents a Catalunya, com neixen, com es financien, quantes n'hi ha i de quins sectors. Números anteriors.\nRenovem els avantatges amb Mútua General de Catalunya\nENGINYERS BCN ha renovat el Conveni que manté amb Mútua General de Catalunya i que ofereix als col·legiats i als seus familiars de primer grau condicions especials en la contractació de les assegurances de la Mútua.\nInformeu-vos a https://bit.ly/mgcmutuaEBCN dels avantatges exclusius per a col·legiats.\nMostra'ns el fotògraf que portes dins\nDe l'1 de juliol al 9 de setembre els col·legiats i familiars en primer grau podeu portar-nos les millors imatges que heu capturat i que tinguin com a protagonista "la Mar", perquè entrin a participar en el Concurs de Fotografia d'ENGINYERS BCN. L'organitza la Comissió de Cultura i Oci. El guanyador o guanyadora s'emportarà 300 euros en metàl·lic. Enguany la temàtica és "la Mar".\nModificació del Real Decret sobre la protecció dels treballadors contra els riscos relacionats amb l'exposició a agents cancerígens durant el treball\nEn data 25 de maig de 2022 ha estat publicada en el BOE la disposició següent:\nReal Decret 395/2022, de 24 de maig, pel que es modifica el Real Decret 665/1997, de 12 de maig, sobre la protecció dels treballadors contra els riscos relacionats amb l'exposició a agents cancerígens durant el treball. Consulta el document aquí.\nLa nit més màgica del Col·legi\nMés de 400 assistents van gaudir el passat divendres 20 de maig de La Nit del col·legiat i la professió celebrada a la masia Rosàs de Sant Cugat del Vallès. Després de dos anys sense celebració a causa de la pandèmia, la de divendres va ser una FESTA amb majúscules, per premiar i homenatjar els enginyers i enginyeres i, per sobre de tot, una nit de retrobament presencial, distès i "màgic" entre col·legiats i col·legiades. Llegiu tota la crònica en aquest enllaç.\nArriben les jornades sobre l'Enginyeria al sector sanitari\nDel 13 al 15 de juny se celebraran tres jornades dins de l'Any de l'Enginyeria al Sector Sanitari d'ENGINYERS BCN, enfocades cadascuna des d'un dels temes troncals del programa: equipaments mèdics, instal·lacions i seguretat i eficiència energètica. Es podrà assistir de manera presencial o per videostreaming.\nSortida al teatre - SIS\n28 de maig de 2022 a les 19:30 h - El Cercle de Gràcia\n30 de maig, 1 i 2 de juny de 2022 - De 16 a 18.30 h. - En línia\nCase Study: El repte d'incorporar Infraestructures SEGURES de Recàrrega als aparcaments d'edificis existents abans de l'1 de gener de 2023\n7 de juny de 2022 - De 18 a 20.30 h. - Sala d'actes del Col·legi\n8 i 15 de juny de 2022 - De 16 a 20 h. - Aula 1, 3a planta del Col·legi\n8 de juny de 2022 - De 9.30 a 13.30 h. - En línia\nVigilància de mercat en matèria de seguretat industrial a Catalunya\nPresencial i videostreaming\n8 de juny de 2022 - De 18 a 20 h. - Sala d'actes del Col·legi\nNou sistema de vigilància anti reactiva (VAR)\n9 de juny de 2022 - De 18 a 20 h. - En línia\nPer videoconferència. Inscripcions externes, consulteu l’apartat d’observacions.\nCompra pública i competència. Com detectar i prevenir conductes col·lusòries. Avinença il·licita entre parts, en una contractació de concursos públics o privats en perjudici d'un tercer\n9 de juny de 2022 - A les 18 h. - Sala d'actes del Col·legi\nLa novena de Beethoven. Amb l'Orquesta Sinfònica del Vallès i el Cor de Cambra de l'Orfeó Català\n10 de juny de 2022 - 20.00 h - Factoria Cultural de Terrassa\nResum del Concert de Nadal 2021\nCentenars de persones van gaudir, el 16 de desembre, del talent de l’Orquestra Simfònica del Vallès i del Cor Madrigal en el marc incomparable que és Santa Maria del Mar.


El govern espanyol respon: 'La constitució no permet la secessió' - VilaWeb\nDijous 13.09.2012 16:19\nEl govern espanyol respon: 'La constitució no permet la secessió'\nEl PP amenaça: 'Que Mas prengui nota del que li va passar a Ibarretxe'\nEl ministre d'Afers Estrangers espanyol, José Manuel García-Margallo, ha ofert una resposta per part del govern de Rajoy al discurs d'avui d'Artur Mas a Madrid, en què ha avisat que Catalunya necessitava un estat propi. García-Margallo ha dit que la constitució espanyola no preveu pas la secessió unilateral d'una comunitat autònoma, i que en el marc de la Unió Europea tampoc no hi és previst. Sense esmentar explícitament Catalunya, ha declarat que 'en el supòsit que hi hagi una secessió dins d'un estat membre de la Unió, la nova nació hauria de demanar l'adhesió'.\nEl ministre recorre de nou a aquest argument, que les pressions diplomàtiques espanyoles van fer que el portaveu comunitari, Olivier Bailly, assumís el mateix dia de la Diada; ahir mateix es va veure obligat a rectificar. En una entrevista a VilaWeb, l'eurodiputat Raül Romeva (ICV-EUiA) recorda això: 'Un canvi d'estatus, és a dir passar de ser part d'un estat membre a ser un nou estat membre implica una enginyeria jurídica. Això no ho nega ningú. No és cert que en un procés d'independència t'excloguis de tots els organismes internacionals dels quals ets membre i hagis de tornar a demanar d'entrar-hi. 'El procés de sortir d'un estat membre i d'entrar a la Unió es pot fer en qüestió de minuts, si es vol.'\nGarcía-Margallo encara ha afegit que era 'bastant asburd' que es plantegés aquest debat en l'era de la globalització, en què 'només les organitzacions fortes sobreviuen, i les altres corren el risc d'ofegar-se'.\nEl PP amenaça\nPer la seva banda, el portaveu del PP al congrés espanyol, Alfonso Alonso, ha recomanat a Mas 'que prengui bona nota del que li va passar a Ibarretxe', en referència a la proposta de reforma estatutària de l'ex-president basc. En declaracions a El Mundo, Alonso ha assegurat que 'en el camí de l'aventura de la sobirania que ha escollit sempre guanyen els radicals". En aquest sentit, el portaveu popular ha assenyalat que Ibarretxe "es va llançar a una aventura sobiranista que va acabar perjudicant els bascos perquè va causar una profunda divisió", i ha afegit que 'a Catalunya, també això els perjudicarà'.


La petroquímica i les nuclears, principals 'punts negres' mediambientals per Greenpeace | Diari de Tarragona\nLa petroquímica i les nuclears, principals 'punts negres' mediambientals per Greenpeace\nEn la seva radiografia social del medi ambient a Catalunya\n03/06/2015 14:32 | Actualizado a 22/05/2017 20:05\nL'organització ecologista Greenpeace ha identificat 29 punts negres a Catalunya en l'informe 'Radiografia social del medi ambient a Espanya', entre els quals destaca la presència de les tres centrals nuclears -Ascó I, Ascó II i Vandellòs II-, el pol químic de Tarragona, la "forta addicció" al gas, fuel i carbó; les prospeccions petrolíferes també a la demarcació de Tarragona i la "barra lliure" amb l'ús de transgènics. Així mateix, lamenta que el 29% de les embarcacions de pesca siguin d'arrossegament. En canvi, l'organització aplaudeix l'ús d'energies renovables, la gestió forestal i l'exemple de gestió de les reserves marines, com al Cap de Creus o a les Illes Medes.\nL'informe també es refereix a les sis cimenteres repartides entre Sant Vicenç dels Horts, Alcanar, Montcada i Reixac, Sant Feliu de Llobregat, Santa Margaria i els Monjos i Vallcarca; la planta química d'Ercros a Flix; les granjes de tonyina vermella a la costa de l'Ametlla de Mar i els efectes del canvi climàtic al Delta de l'Ebre, on, adverteix Greenpeace, augmenta el nivell del mar. Així mateix, recorda els grans incendis forestals dels darrers anys, com els de la Rasquera, Castellet i la Gornal i La Jonquera, que en total van calcinar més de 17.700 hectàrees.\nCom a punts positius, la radiografia de l'entitat ecologista valora, entre d'altres, que Catalunya sigui el segon territori de l'Estat en l'ús d'energies renovables i que dedica més superfície als cultius ecològics, la gestió de les reserves marines i forestals i la mobilització ciutadana per reclamar un model de renovables. A més, destaca que Catalunya és capaç de generar 18 vegades més d'energies renovables respecte la seva demanda d'electricitat.


Beitia, bronze en els Jocs Olímpics de Londres-2012 per la sanció de Shkolina\nLa saltadora càntabra també passa del bronze a la plata en els Mundials del 2013\nDissabte, 02/02/2019 - 11:13\nLa càntabra Ruth Beitia és oficialment medalla de bronze en salt d’alçada en els Jocs Olímpics de Londres 2012 per la sanció imposada a la russa Svetlana Shkolina, va informar aquest divendres la Federació Espanyola d’Atletisme (RFEA).\nSegons aquesta font, el Tribunal d’Arbitratge Esportiu (TAS) ha anunciat en un laude que Shkolina –com uns altres 11 atletes més– serà desposseïda dels seus resultats de forma retroactiva des del 16 de juliol del 2012 fins al 14 de setembre del 2014. Per tant, Beitia, que va ser quarta a l’Estadi Olímpic londinenc, aconsegueix la tercera plaça.\n“Em tenia enutjada”\n“Soc feliç. Sabia que tard o d’hora això sortiria. S’estudiava el nom de Chicherova després que fos sancionada per Pequín 2008, i jo sempre vaig dir que ella no era la que m’enutjava. Era aquesta, Shkolina, però sempre vaig ser molt respectuosa amb aquest tema i, públicament, fins que no hi ha hagut un document oficial, no he dit res”, ha comentat la mateixa Beitia, que després del quart lloc de Londres es va retirar per tornar després al seu millor nivell, el que li va permetre guanyar l’or olímpic a Rio-2016. “La història s’escriu com s’escriu. Mai se sap si després d’allò m’hauria retirat. Després de Londres la vida em va donar una pròrroga de cinc anys meravellosa”.\nL’espanyola, campiona a Rio 2016, també passa a ser subcampiona en els Mundials de Moscou 2013 després d’haver tancat el podi després de la russa i la nord-americana Brigetta Barrett.\nLa plusmarquista espanyola de salt d’alçada, ja retirada, es converteix en l’única atleta espanyola medallista olímpica en més d’una ocasió.\nTemes: Dopatge a Rússia Atletisme Jocs Olímpics


Com escollir una bomba de calor - Piscinas Blanes, experts en construcció de pisciones\nCom escollir una bomba de calor\nUna bomba de calor és un dispositiu termodinàmic que captura calories de l'aire i les transmet directament a l'aigua de la piscina. El 80% de l'energia utilitzada per escalfar la piscina prové de l'aire i només el 20% de la font d'alimentació, per la qual cosa és l'opció de calefacció més respectuosa amb el medi ambient i econòmica. Per trobar la bomba de calor que necessita entre els molts models possibles, és important conèixer bé les seves necessitats i tenir en compte criteris importants que marcaran la diferència durant el seu ús.\nCARACTERÍSTIQUES PRINCIPALS A COMPARAR\nEls dos valors principals que caracteritzen el rendiment de les bombes de calor són la potència i la relació de rendiment:\nRENDIMENT ENERGÈTIC: La potència, expressada en kW, determina la quantitat de calor que es transfereix a l'aigua. Varia en funció de les tres condicions a les quals s'exposa la bomba de calor durant l'ús: temperatura de l'aire lliure, higrometria d'aire a l'aire lliure i temperatura de la piscina.\nRENDIMENT COEFICIENT: La COP d'una bomba de calor és la relació entre l'energia subministrada a l'aigua de la piscina i el consum elèctric de la bomba de calor. Per exemple: amb un COP igual a 3, una bomba de calor que consumeix 1 kWh d'electricitat produeix 3 kWh de calor. Una bona bomba de calor té un COP mínim igual a 4. Com més gran sigui la COP, més eficient serà la bomba de calor. És important tenir en compte que el rendiment d'una bomba de calor disminueix en funció de la variació de temperatura que ha de proporcionar. Per comparar el rendiment de les bombes de calor entre si, és essencial comparar la potència subministrada i cop sota les mateixes condicions de temperatura i higrometria.\nNIVELL DE SO\nEl nivell de so varia molt de model a model. És un paràmetre molt important, ja que una bomba de calor pot funcionar de 7 a 8 hores al dia. Això s'expressa ja sigui en termes de potència acústica (nivell sonor brut de la font emissora) o en termes de pressió acústica (magnitud percebuda per l'orella, que depèn de la distància a la qual es mesura). Per tant, per comparar la pressió acústica, bé ha de veure fins on es mesura. A més, assegureu-vos que el nivell de so indicat té certicció NF, ja que és la garantia d'una mesura objectiva.\nL'elecció d'un model de bomba de calor amb certicció NF és una veritable garantia de rendiment, qualitat i compromís amb el servei. Tingueu en compte que els fabricants que ofereixen certicció s'auditen cada any. El rendiment indicat (potència restaurada, COP, nivell de so) i les dades especificades en el catàleg es mesuren en un laboratori acreditat per l'organisme de certicació i s'aboquen cada any. La norma NF també té com a objectiu garantir un servei impecable al client: servei postvenda, disponibilitat de recanvis durant 10 anys...\nANÀLISI DE LES TEVES NECESSITATS DE CALEFACCIÓ\nQUIN VOLUM D'AIGUA NECESSITES PER ESCALFAR I A QUINA TEMPERATURA?\nPrimer criteri d'elecció: la mida de la teva piscina. Fins i tot si la bomba de calor té la millor tecnologia, mai se sentirà completament satisfet amb ella si és més petit del que necessita. Per tant, l'energia subministrada per la bomba de calor ha de ser adequada per al volum de la piscina i l'ús previst.\nQUIN ÉS L'ÚS?\nVols allargar la temporada de bany a la teva piscina exterior? O escalfar l'aigua a la piscina coberta per nedar en plena hivern? En el cas de les piscines que s'utilitzen durant tot l'any, la funció de descongelació de la inversió del cicle és essencial. En recuperar temps la calor de l'aigua de la piscina per descongelar l'evaporador, la bomba de calor pot operar a temperatures negatives (fins a -12oC en els models més eficients).\nQUINES SÓN LES POSSIBILITATS D'INSTAL·LACIÓ?\nAbans de fer la compra, també és essencial determinar on s'instal·larà la bomba de calor. Trobareu dispositius més o menys compactes amb característiques comparables i podreu triar entre models verticals o horitzontals, que s'integraran més o menys a l'espai assignat.\nMODEL ZODIAC BOMBA DE CALOR\nZ200- PISCINES DE FINS A 70 M - LA CALOR AMB TOTA LA SENZILLESA\nMolt compacte: Gràcies a les seves dimensions extremadament petites, el Z200 és poc voluminós i s'adapta a petits espais.\nPujada de temperatura garantida: Una excel·lent relació qualitat-preu per allargar la temporada de bany a la teva piscina exterior. Permetre que la funció de "prioritat de calefacció" arribi ràpidament a la temperatura desitjada.\nZ400 IQ- PISCINES DE FINS A 120 M - ELEGANTS I DISCRETES\nDisseny únic: La bomba de calor Z400iQ s'integra a la perfecció en qualsevol entorn, gràcies al seu disseny únic i elegant de línies simples.\nDiscreció assegurada: El Z400 iQ és una bomba de calor tranquil·la i discreta gràcies al mode "SILENCE" i a la seva sortida d'aire vertical. Passa desapercebut fins i tot en espais confinats.\nConnectat: Podeu configurar i comprovar el mode operatiu de la bomba de calor Z400 iQ remotament des del vostre telèfon intel·ligent.


17/01/2020 Àngel Soro\nDedicat a les companyes i companys de llibertat.cat, ara que fa cinc anys que van obrir les portes de la casa a les reflexions d’aquest que escriu des de la Franja, l’oest, el Ponent d’aquesta terra.\nPer una banda, una persona, un col·lectiu o una societat crítica no pot permetre que el missatge o la idea que defensa es dilueixi fins a quedar absolutament aigualida. És clar també, que eixamplar la base o fer elàstic el missatge per aconseguir majories requereix certa laxitud.\nTotes les idees i tots els colors són benvinguts per a la construcció de la casa. La casa pot ser l’ecologisme, el feminisme, l’independentisme o pot ser qualsevol altra idea menys general. La casa pot ser un viatge que planeges.\nLa frase no és una mera frase. Si l’analitzem amb detall, tothom és benvingut a la casa. Cal tenir clar però, que hi ha una casa en construcció i que hi ha persones que arriben a la casa o a la idea.\nPerquè si arriba algú a la idea de construir la casa i no ens explica que veritablement ell vol fer un vaixell, ens afirma que nosaltres mai vam treballar per fer una casa i ens tracta com si fóssim els nouvinguts al missatge o la casa, això vol dir, que no eixamplem la base, sinó que se’ns infiltren deformadors de missatges, acaparadors de la idea.\nEl més important d’aquest embolic és que són personatges que fan veure que volen fer una casa, intenten prendre la legitimitat als que sempre han defensat aquesta idea i es van fent seu l’espai, els recursos i la il·lusió fins a tenir tothom seguint-los en la idea de fer una casa que acabarà sent un vaixell.\nFa uns anys que vivim un robatori de la idea. Vivim un malson de deformació continuada dels termes i de fiscalització de la paraula. Hi ha diferents col·lectius de persones que han arribat a les portes de l’independentisme més combatiu i s’han instal·lat a la muralla. Han aconseguit estructurar una metamorfosi mediàtica i s’han fet els amos i senyors del pont sobre el fossat.\nLes persones que han estat tota la vida involucrades en les seves comunitats saben perfectament, qui són aquells que formen part d’una xarxa en defensa de l’ecologisme, dels barris o de qualsevol moviment de base. Les bases no són immutables i varien amb el temps però això no canvia un fet irrefutable: els que sempre hi han sigut els coneix tothom.\nHi ha moltes cares en el context actual que han aparegut del no-res o fins i tot de la banda més radicalment acarnissada amb el moviment, que es dediquen a explicar-nos com farem la casa i que nosaltres som els que fallem per construir-la. Estan construint un vaixell i ens volen fer creure que fan la casa. Roben el nom. Treballen en la direcció contrària.\nNo incloc en aquest col·lectiu, tot el gruix de persones que han anat variant el seu pensament en un recorregut cronològic ample i que han entès d’alguna manera, que el moviment podia tenir arguments més que suficients per convèncer-los. Aquests no viuen de la mentida.\nHem acabat acceptant una mentida clamorosa que hem normalitzat. Els qui eren ecologistes no havien de fer cap partit nou en comú, perquè ja existia un moviment social organitzat. Els qui eren nacionalistes, si van anar canviant d’idea fins a arribar a l’independentisme, haurien d’haver canviat de vot o d’organització i no posicionar-se com si per art de màgia fossin el que mai van ser. Han robat la idea. S’han apropiat l’espai que van combatre. Un espai que amenaçava la seva supervivència política i de poder. I fins i tot ara, donen lliçons, creen màrtirs de la causa i assenyalen qualsevol que no s’aixoplugui sota el seu paraigua.\nEs claven en bucs*. Busquen la perduda*.\nI a poc a poc el ramat convençut que camina cap a la casa, cap al port segur, s’encamina tristament cap a un precipici on hi ha un vaixell desballestat on els llops omplen el buc*.\nClavar-se en buc. Ficar-se, algú, on no li importa, en qüestions que no són de la seva incumbència.\nBuscar la perduda. Aprofitar-se de les circumstàncies.\nBuc.Ventre d'una persona, d'un animal.


L’hivern de 2022 Torredembarra comptarà finalment amb una piscina municipal coberta - TDB Actualitat\nJORDI SALVAT – Torredembarra, 27/1/2021\nEl 2011, poc abans de les eleccions locals, es va inaugurar amb excessiva pompositat la piscina coberta municipal de Torredembarra. Per què -aquelles coses estranyes que passen a la Torre- aquest nou equipament esportiu tan esperat no va entrar en funcionament fins cinc anys després, el 2016, i de forma descoberta només els tres mesos a l’estiu. Gairebé una dècada després ja es veu la llum al final del túnel i si es compleixen els terminis marcats pel govern municipal, en el pitjor dels casos, l’hivern de 2022 els usuaris de la piscina ja podran gaudir d’una instal·lació coberta i quedarà enrere el cobriment lleuger de la piscina vella.\nL’Ajuntament de Torredembarra aprovarà en el ple municipal d’aquest dijous, 28 de gener, el projecte de cobriment de la piscina municipal i començarà el procés de licitació de les obres, amb un pressupost d’1.648.440,3 euros. El termini d’execució de les obres és de 9 mesos. El seu finançament depèn d’un crèdit, que es podrà concretar un cop estigui en vigor el pressupost municipal per al 2021, que el govern liderat per Eduard Rovira preveu aprovar en els propers dos mesos. “És una necessitat urgent i si podem començar les obres el juliol ho farem, per poder disposar de la nova instal·lació el més aviat possible”, afirma l’alcalde, Eduard Rovira.\nEn aquest projecte s’ha renunciat a algunes de les instal·lacions previstes fa deu anys, com una sauna, jacuzzi i un gimnàs, perquè, segons l’alcalde, “és un cost que no es pot assumir i ho deixem per més endavant.” Tampoc no es construiran les dues piscines petites inicialment previstes i quedarà en el seu lloc un pati interior descobert, que es podrà usar com a solàrium o un espai per a la realització d’actes. Si que es reformaran accessos i vestidors i es canviarà la porta d’accés de lloc.\nEl projecte també preveu reformar el fons de la piscina per a poder-hi realitzar activitats on s’ha de tocar de peu, com aquagym. La fondària anirà d’1,20 a 2,20 metres. Al voltant de la piscina hi haurà finestres corredisses per obrir-les a l’estiu i no haver de necessitar la climatització. La fusta tindrà un protagonisme important en l’estructura perquè és el material que es manté millor davant l’agressió del clor i l’aigua.\nEl projecte preveu reservar un espai per a la instal·lació de plaques solars, però l’alcalde ha explica que es buscaran subvencions per col·locar-les en un futur proper, ja que el pressupost del projecte de cobriment és molt ajustat per no superar el 50% d’endeutament.\nEl regidor d’Esport, Raúl García, destaca “la dimensió històrica” de l’equipament, tan des del punt de vista esportiu com de salut, i agraeix a tots els usuaris de la piscina que han aguantat la precarietat dels darrers anys i que inclou veïns de poblacions properes, fins i tot Tarragona o el Vendrell. García assenyala que molts usuaris que aprofitaran el nou equipament seran de municipis del voltant, ja que entre Tarragona no hi haurà un equipament d’aquest tipus.\nEl futur de la piscina vella\nL’obertura de la piscina municipal coberta significarà el tancament provisional de la piscina vella, que cada temporada d’hivern es cobreix amb una carpa per a concentrar les activitats que no es poden fer a la piscina nova. L’alcalde assenyala que cal “un repàs de dalt a baix” de la piscina vella, començant pel maquinari. L’objectiu es disposar d’una segona piscina a l’estiu, quan hi ha una demanda més gran d’usuaris.\nFotos: Imatges de l’interior i l’exterior de la futura piscina coberta. / AJ. TORREDEMBARRA


CaixaBank i Bankia, història d'una ambició - Diari de Girona\nCaixaBank i Bankia, història d'una ambició\nBanquers, ministres i reguladors ja van intentar anteriorment unir les caixes que eren líders a Catalunya i Madrid\ngemma martínez 06.09.2020 | 23:17\nRodrigo Rato i Isidre Fainé, junts en un acte en una foto d'arxiu.\nRodrigo Rato estava disposat a comprar o llogar un habitatge a Barcelona el 2011. Així ho recorda en privat un dels col·laboradors més estrets que en aquell moment tenia el llavors president de Bankia. El sector bancari espanyol es trobava immers en la recerca de diners que li permetria complir amb els exigents requisits de solvència de les autoritats europees. Si no aconseguien aquells fons en solitari, haurien de buscar fusions amb altres entitats.\nEn aquest context, Bankia va mantenir converses amb La Caixa, que estava pilotada per Isidre Fainé, per a una possible integració. Al substitut de Ricard Fornesa a la presidència de la major caixa espanyola sempre li havia interessat algun tipus d'aliança amb Caja Madrid, la segona caixa d'estalvis més antiga d'Espanya, que es va constituir el 1838 assumint el «monte de piedad» que un sacerdot aragonès, Francisco Piquer, havia creat el 1702. Només la caixa de Jerez s'havia fundat abans pel Comte de Villacredes.\nLa Caixa, l'única de les deu caixes d'estalvis catalanes que existien abans de la crisi de l'any 2008 i que es mantenia llavors com a independent, arribava a aquesta integració amb una salut molt millor que la de Bankia, fruit de la unió de Caja Madrid, Bancaixa i set caixes regionals més. Fainé tenia ganes de més i ell mateix va explicar els contactes preliminars per a la integració a la llavors ministra d'Economia, la socialista Elena Salgado, durant els últims mesos de Govern de José Luis Rodríguez Zapatero.\nEl repartiment de poder era irrebatible. Fainé seria el president del banc resultant i Rato, el vicepresident i el màxim responsable del grup industrial. La seu social estaria a Barcelona i l'operativa entre les dues ciutats. L'operació agradava Rato, que per aquest motiu no descartava fer-se amb l'esmentat habitatge a la capital catalana. No només perquè així Bankia complia els requisits de solvència, sinó perquè es posava al capdavant del conglomerat industrial més important d'Espanya, fruit d'un procés de compra de participacions a empreses que va durar des del període d'entreguerres fins a finals de la dècada de 1990.\nLa Caixa havia imitat el model alemany de banca mixta, que unia la captació de l'estalvi i la concessió de crèdits a particulars a la participació directa en el negoci industrial. A l'inici de la crisi de 2008, les entitats financeres comptaven amb una cartera industrial valorada en 150.000 milions d'euros. La Caixa estava a Repsol i Telefónica i Caja Madrid, a Iberia i Indra, entre d'altres.\nLes converses entre Fainé i Rato van durar, almenys, quatre setmanes, fins als últims dies del 2011. En aquell moment, el PSOE ja havia perdut les eleccions i el PP governava amb majoria absoluta, amb Luis de Guindos com a ministre d'Economia. El projecte de fusió es va comunicar al Govern de Mariano Rajoy i a la Generalitat d'Artur Mas. Tant Rajoy com De Guindos van aplaudir una integració que, a més d'alleujar els problemes de Bankia, podia reforçar els vincles entre Catalunya i Espanya en un moment en què les aspiracions sobiranistes de Mas inquietaven el PP.\nPerò no va ser així. Rato, encoratjat per creure que tenia el suport dels seus antics companys de partit, va refredar les converses i va preferir seguir en solitari. Fainé, per la seva banda, també va recular en la seva ambició després que afloressin dubtes sobre com seria el repartiment de poder entre els dos grups més enllà de la primera fase inicial. A més, van transcendir diversos informes que incidien en els aspectes més impopulars de la fusió, com l'ajust laboral i d'oficines.\nTot apunta que Rato desconeixia llavors que el Govern preparava una dura i immediata reforma financera que debilitaria més Bankia. Cinc mesos després de donar per morta la fusió fallida, Bankia va ser nacionalitzada, amb el beneplàcit de Fainé i dels altres dos grans banquers, Emilio Botín (Santander) i Francisco González (BBVA).\nLa Caixa i el seu banc hereu CaixaBank, que durant la crisi van comprar Caixa Girona, Banca Cívica i Banc de València, van seguir el seu camí, consolidant-se i mantenint la seva solvència, tot i el deteriorament de l'economia i l'enduriment dels requisits de les autoritats europees.\nFainé, ja retirat de la primera línia de CaixaBank i al capdavant del seu primer accionista (Fundació La Caixa), va seguir buscant aquesta integració que ara ha impulsat de nou, recolzant-se en aquest cas en l'Estat, accionista majoritari de Bankia, i en la ministra d'Economia, Nadia Calviño. Pot fer-ho perquè a la cúpula de l'altra entitat hi ha José Ignacio Goirigolzarri, l'últim banquer de la generació que, des de la dècada de 1989 fins al 2019, va pilotar els més grans grups financers del país. La sintonia entre tots dos i el respecte que es professen són màxims, segons els seus respectius entorns, que afegeixen que se senten còmodes amb la presència de l'Estat en el seu capital, sense ser majoritaris, tot i que prefereixen una entitat independent.\nRato, en la distància, observarà com Fainé i la nova CaixaBank, si es confirma la fusió, guanyaran pes en el mapa bancari espanyol, format per menys entitats, però més grans. CaixaBank, BBVA i Santander dominaran el mercat en espera de noves fusions, en un escenari que es repeteix a altres països europeus.\nOlot vol més policies contra l'ocupació i la llei li ho impedeix.


Sobre la revista | Orsis\nTreballs originals de recerca o articles de revisió de botànica, zoologia i ecologia i àmbits afins (biogeografia, biodiversitat, evolució, morfologia, citogenètica i conservació).\nEls manuscrits seran revisats per dos revisors externs perquè els avaluïn, i també per especialistes del comitè editoria.\nEls articles s’aniran publicant en línia a mesura que estiguin revisats, acceptats i editats de forma definitiva. Al final de l’any es publicaran tots els articles del volum en curs en format paper en blanc i negre.\nLa revista està subjecta a una llicència de reconeixement Creative Commons Attribution-NonCommercial 4.0 Unported License.\nOrsis és una revista que publiquen, des de l’any 1985, les unitats de Botànica, Zoologia i Ecologia del Departament de Biologia Animal, de Biologia Vegetal i d’Ecologia de la Universitat Autònoma de Barcelona amb l’objectiu de donar a conèixer treballs originals de recerca o articles de revisió de botànica, zoologia i ecologia i àmbits afins (biogeografia, biodiversitat, evolució, morfologia, citogenètica, conservació). Se’n publica un volum a l’any.


PATRIMONI I MUNTANYES: ORRI BUS\nEn diverses poblacions, hi ha en una rotonda, una barraca de pedra seca de nova construcció com a element decoratiu i que, d'alguna manera, és una mena de reconeixement a les arrels de la població.\nA la Llaguna (Capcir), al costat de la carretera D 118 hi ha una curiosa parada de bus: és l'Orri Bus.\nÉs una construcció totalment "de mentida", és a dir, que només té pedra com a revestiment atès que la construcció s'ha fet amb material prefabricat.\nDe planta circular, té un banc en tot el seu perímetre i un llum central. L'entrada és, evidentment, molt àmplia i hi ha una grossa llinda on hi ha el nom i la data de construcció.\nLi han posat el nom d'"orri" perquè en aquestes contrades les barraques de pastors tenen aquesta accepció. No obstant és ben clar que un orri és "el lloc on hom muny les ovelles i fa el formatge" (diccionari de l'Enciclopèdia Catalana). El que no sé si aquesta accepció és conseqüència de la influència francesa.\nEn tot cas, als qui ens interessa la pedra seca, la mirada ens hi va de seguida. És, si més no, una original parada que lliga amb l'ambient muntanyenc de la població de la Llaguna.


Tretze anys intentant fitxar bé\nD’aquí poc faré tretze anys com a empresària i, com us podeu imaginar (i he relatat aquí), en aquest temps he fet gairebé de tot. Algunes coses les he fet bé, unes altres malament, però estic convençuda que una de les més importants ha estat formar equips. En aquesta carrera dec haver entrevistat cent persones i n’he escollit un bon grapat, però després de tant de temps és encara la funció que més insegura em fa sentir.\nA més, cada cop soc més conscient que aquí hi ha el límit del que puc fer com a empresària: si fitxo bé puc tenir una gran empresa, si no el límit soc jo mateixa. Ara bé, com es fitxa bé? Diuen de Jeff Bezos que un cop va explicar que preferia entrevistar cinquanta persones i no contractar-ne cap que fer un mal fitxatge. Una variant d’aquest plantejament és la que diu: contracta lentament i acomiada ràpidament.\nNo és tan fàcil trobar persones afins i que vulguin treballar a la meva empresa: al mercat de talent on m’he de moure l’oferta és inferior a la demanda. Hi ha més feina que professionals que puguin fer-la. I si no pots pagar millor que els altres, és difícil.\nPerò si no pots fitxar Messi, potser pots trobar una jove promesa del futbol i ajudar-la a desenvolupar-se. En aquests anys n’he trobat alguns que farien suar la samarreta a Messi. Però darrerament he conegut joves talents que semblen estrelles. “Quin horari seria?”, “Vull teletreballar dues setmanes al mes” o “Quin és el sou?” són tres frases que m’han dit tres candidates acabades de graduar a la primera trucada sobre una feina fixa idònia amb la seva titulació.\nQuan parlo amb head hunters o gent de recursos humans, em diuen que els valors de la gent més jove han canviat, que ja no busquen el que jo buscava (us recordo que en tinc quasi 40) i que ja no volen donar el que jo donava. I aleshores em pregunto: ¿canviem els objectius de les empreses per adaptar-nos a la nova generació o intentem que les següents recuperin (una mica) els del passat?


El CN Molins de Rei ofereix campus d'estiu segmentats per edat | Viu Molins de Rei\nEl CN Molins de Rei ofereix campus d’estiu segmentats per edat\nL’entitat molinenca oferirà quatre tipus de casals d’estiu destinats a diferents grups d’edat. A més, el club segueix augmentant els seus serveis amb torns a l’agost i al setembre.\nEls nens gaudint d’una de les edicions anteriors del campus // CN Molins de Rei\nEntre el 25 de juny i el 10 de setembre el Club Natació Molins de Rei torna a organitzar el seu campus d’estiu. Aquest any, a més dels serveis habituals, oferirà activitats temàtiques diferents cada setmana. A més, el club organitza quatre tipus de casals segmentats per edat.\nEl Petit Casal serà per a nens nascuts entre el 2008 i el 2010. Els seus participants desenvoluparan les seves capacitats perceptives i motrius tant dins com fora de l’aigua. També faran esports de tot tipus i diverses activitats.\nDestinats per a nois dels anys 2005 a 2007, el CN Molins desenvolupa el Casal Esportiu Infantil, en què es faran diverses activitats físiques i jocs per desenvolupar les seves aptituds motrius. A més també faran diversos esports com futbol, hoquei, volei, bàsquet, rugbi, beisbol o, com no podia ser d’una altra manera, waterpolo.\nPer als més grans, els joves nascuts entre 2002 i 2004, hi haurà el Campus Jove Multiesportiu on, a més de practicar diversos estiu, hi hauran sortides a la muntanya i a la platja. A més, també es farà l’activitat Fem Nit al Club.\nDaltra banda, també destaca el primer campus especialitzat de natació sincronitzada. Al Casal Sincronitzada, noies dels anys 2002 a 2007 podran conèixer de primera mà aquest esport en auge. Interioritzaran coreografies i balls aquàtics a més de crear el vestuari i el maquillatge.\nLes inscripcions, que es realitzen a la recepció del club, ja estan obertes. Només cal omplir el full d’inscripció corresponent.\nEtiquetes:Campus d'Estiu CN Molins de Rei Campus d'Estiu CN Molins de Rei 2014 CN Molins de Rei


Melmelada de prunes amb fructosa – THERMOFACILIBO\n25/09/2018 27/09/2018 consol\nAvui n’hem menjat per esmorzar sobre torrades, i ara, faré uns iogurts descremats casolans, que endolcits amb aquesta melmelada segur que estaran espectaculars.\n900 g de prunes groges amb pell (sense pinyol)\n225 g de fructosa\n½ poma Golden amb pell (sense llavors)\nPosar dins el got de la thermomix les prunes amb la pell, partides per la meitat i sense el pinyol, afegir la fructosa, el suc de llimona i la poma a trossos. Triturar 20 segons a velocitat progressiva 5-7. Amb l’espàtula baixar les restes escampades cap a les ganivetes.\nProgramar 10 minuts, temperatura 100° i velocitat 2. A continuació retirar el cubilet i col·locar el cistell al damunt la tapa, per afavorir l’evaporació i evitar esquitxos. Seguidament programar 20 minuts, temperatura 100° i velocitat 2.\nAleshores programar 3 minuts, temperatura varoma i velocitat 2.\nAbocar la melmelada dins de pots de vidre, prèviament esterilitzats. Fer el buit per conservar-los més dies o reservar-los a la nevera i utilitzar-los de seguida.\nPrevious Article Paté libanès d’albergínia (baba ganoush)\nNext Article Amanida de patates al caliu amb polp i vinagreta d’olives


La primera de les representacions serà el dia de Sant Esteve amb entrades exhaurides.\nEls Pastorets de Banyoles tornen aquestes Festes amb 6 funcions fins al 14 de gener\nEls Pastorets de Banyoles, amb direcció de Joan Solana, tornen un any més al Teatre Municipal amb el mateix format d’èxit dels últims anys, amb actors banyolins i acompanyament musical de Cor de Teatre. Enguany, es consoliden els canvis de personatges de l’any passat, amb Eduard Serra en el paper de Borrego, i el relleu generacional amb actors joves com Saïd Bosch en el paper d’Uriel i Neus Fernández com a Sara. En l’apartat musical, també es consolida el relleu amb nous components de Cor de Teatre Joves. El director de l’espectacle, Joan Solana, ha destacat la millora de qualitat i talent interpretatiu que podran notar els espectadors als Pastorets d’enguany.\nAmb text del mateix Joan Solana, J. N. Santaeulàlia i Xavier Xargay, els Pastorets de Banyoles són un referent des de l’any 1995 del qual han pogut gaudir més de 25.000 espectadors. A partir de l’any 2005 Cor de Teatre en va assumir la coproducció conjuntament amb l’Ajuntament de Banyoles i des de fa dos anys la branca de formació Cor de Teatre Joves n’ha agafat el relleu garantint-ne la continuïtat.\nSegons Solana, els Pastorets de Banyoles són un referent de qualitat pel que fa al text i a la interpretació, no només a la comarca sinó també a nivell català.\nPer aquest any se n’han programat 6 funcions, igual que l’any passat: els dies 26 i 30 de desembre, i els dies 6, 7, 13 i 14 de gener. Les entrades per a les primeres funcions ja estan pràcticament exhaurides. Les localitats disponibles es poden comprar a un preu de 10 euros a l’Oficina d’Atenció Ciutadana de l’Ajuntament o bé per Internet al web www.cultura.banyoles.cat.\nTAGS: Pasotrets, Solana


Slidell Memorial Hospital - hospitals - Slidell - Saint tammany parish - Louisiana - EUA - Hospitalsworldguide\nPàgina d'inici › Per país › Eua › Louisiana › Saint tammany parish › Slidell › Slidell memorial hospital\nSlidell memorial hospital Slidell > Saint tammany parish > Louisiana > EUA\nSi va néixer Slidell Memorial Hospital i li va agradar el tractament que va rebre del personal que treballa en aquest hospital, es pot recomanar a altres futures mares. Deixa el teu comentari i explica'ns per què ho recomanes. Estareu ajudant a moltes dones embarassades sobre el centre hospitalari que hauria de tenir el seu nadó..\nHas anat a la medicina o estàs a punt? Per complementar la vostra formació i afegir valor al vostre currículum professional quan encara no teniu experiència laboral, és molt important dur a terme pràctiques voluntàries. Si voleu saber si hi ha aquesta possibilitat a Slidell Memorial Hospital, aquí teniu tota la informació d'aquest hospital de Slidell, a EUA.\nJa no haureu de pensar massa la propera vegada que us heu d'anar a un hospital per a les proves de laboratori, perquè aquí recomanem els millors centres. Slidell Memorial Hospital és un d'aquests centres hospitalaris on els pacients se senten còmodes i amb la seguretat de comptar amb els millors professionals.\n1001 gause blvd, slidell, la 70458, united states\nLlistat de hospitals pròxims a Slidell Memorial Hospital\nFertility Institute of New Orleans- (Situat a 47.77 km)\nSaint Thomas Community Health Center- (Situat a 48.87 km)\nOmega Hospital Llc.- (Situat a 48.93 km)\nSt Tammany Parish Hospital- (Situat a 38.72 km)\nFerncrest Manor Living Center- (Situat a 29.15 km)\nHighland Community Hospital Picayune Ms- (Situat a 31.25 km)\nLakeview Regional Medical Center- (Situat a 32.94 km)\nHancock Medical Center St Louis Mississippi- (Situat a 40.05 km)\nTulane Medical Center- (Situat a 46.78 km)\nMedical Center of Louisiana At New Orleans- (Situat a 47.26 km)


Oriol Mitjà aposta per reobrir l'oci nocturn - El triangle\nL'epidemiòleg creu que al febrer la situació es pot estabilitzar i que hem d'aprendre a conviure amb el virus\nEl cap de la unitat de malalties infeccioses de Can Ruti, Oriol Mitjà, ha defensat la reobertura de l’oci nocturn després que el passat dijous el Tribunal Superior de Justícia de Catalunya (TSJC) decidís mantenir tancats els locals. En una entrevista a RAC1, Mitjà ha considerat que “l’oci nocturn es podria reobrir a partir d’aquesta setmana“, sempre que es prenguin les mesures adequades.\nL’exassessor de l’expresident Quim Torra ha indicat que caldrà portar mascareta, comptar amb una ventilació adient i disposar de mesuradors de CO2. A més, també ha defensat l’ús del certificat covid, de manera que només puguin accedir als locals les persones que tinguin la pauta completa de vacunació, que hagin passat la malaltia o que tinguin un test negatiu.\nMitjà ha afirmat que hi haurà una sisena onada, tot i que serà “més petita” i menys greu que les anteriors: “Hi ha mutacions que redueixen l’eficàcia de la vacuna i nosaltres anem perdent immunitat”, ha comentat. Tot i això, l’infectòleg creu que al febrer “podem començar a estar molt bé” i que “la clau és que aprenguem a viure amb el virus i que aquest passi a ser endèmic, no pandèmic , amb una mortalitat semblant a la grip”.\ncovid-19, oci nocturn\nPrevLa Diada tiene que ser la fiesta de la paz


Durant la Invasió Hongaresa de 1956, els T-54 de l'Exèrcit Roig Soviètic van resultar poc efectius per resistir els impactes de les velles armes antitancs dels defensors revolucionaris, i fins i tot hi va haver reports de tancs severament danyats per còctels molotov. De tota manera, les baixes van ser escasses, però hi havia clar que el blindatge del debutant carro de combat rus era bastant fi. A fi de millorar aquesta feble capacitat, el T-62 va agregar un 15% més de protecció al mantellet del canó|gorja i arc frontal de la torreta, i alguna cosa més del 5% al front del buc. Aquest augment era més que res superficial, per mostrar que el nou tanc estava més defensat que la sèrie anterior, ja que la diferència no era molta i el T-62 no continuaria sent vulnerable a les mateixes amenaces que podien resultar fatals per als T-54/T-55. Igualment, l'addició de molt més blindatge no estava en els plans, ja que no es tractava d'un carro de combat totalment nou sinó que el seu xassís i buc pràcticament eren els mateixos del seu predecessor. Més cuirassa protectora hauria significat més pes, i això possiblement hauria sobrecarregat l'estructura, sistemes de tracció i suspensió, a més de l'obvi descens de la mobilitat del tanc, que ja havia baixat amb la inclusió del nou canó; la solució a això era la lleva de la planta motriu per una de més potent, però per als conservadors russos tots aquests canvis eren simplement bastant "complicats" i "poc ortodoxos". En síntesi, l'oficina de Kartsev no va voler arriscar-se en fer una mica nou i es va basar en el disseny simple, provat i confiable que els russos vénen arrossegant des dels anys trenta.\nT-62 K versió comandamentModifica\nTambé l'any 1983, va sortir en la llum un nou model basat en el T-62 Obr.1975, equipat amb armadura BDD al front del buc, motor V-55 U i l'innovador sistema de defensa actiu KAZ 1030 M Drozd; es tractava del T-T-62D. Aquest sistema té un radar d'ona mil·limètrica que s'encarrega de detectar al míssil que es dirigeixi cap al tanc i després intercanvia les dades amb una computadora. Aquesta dedueix l'angle d'aproximació i la velocitat de l'objecte hostil en menys d'un segon i dóna l'ordre de disparar uns petits coets que es troben muntats en els costats de la torreta. Els coets esclaten en l'aire i són els seus fragments els que s'encarreguen de destruir l'amenaça enemiga. Encara que tenia|posseïa també molts defectes (era perillós per a la infanteria que era a prop del tanc, tenia angles morts i a sobre el radar no calculava bé l'elevació de l'objecte enemic), el Drozd era l'únic amb què comptava en aquella època en el que a mesurades de defensa actives respecta i el seu cost era molt menor que la simple solució d'aplicar més quantitat i qualitat de blindatge. Poc temps després se'l va equipar amb un motor V-46-5 M de 691 cavalls, coneixent-se des d'aquest llavors com|com a T-T-62D-1-1.\nModels derivats del T-62MModifica\nInvasió soviètica de l'AfganistanModifica\nIT-1 (Obyekt 150 - Istrebitel Tankov)Modifica\nEl T-62 a Cuba i Angola\nInformació general del T-62 a Softland\nObtingut de «https://ca.wikipedia.org/w/index.php?title=T-62&oldid=25879125»\nDarrera modificació: 2 gen 2021 a les 09:47\nLa pàgina va ser modificada per darrera vegada el 2 gen 2021 a les 09:47.


Fidel Roca. Decoració nadal/hivern – Dolça Llibreta\nDisseny i decoració de Nadal/hivern per a @fidelrocajoiers\nEntrada i aparadors. Fusta de faig, alumini i cartró, materials que utilitzen en algunes de les seves joies, dissenys i trofeus.\nA l’entrada, 2 peces de cartró d’1m i 80 cm, fetes a mida, amb aplicacions de tires i estrelles metàl·liques.\nAls aparadors peces de fusta penjades amb diferents espais per exposar i emmarcar les seves joies\nA les parets estrelles de metall de diferents mides.\nEl primer dia que ens vam reunir i el Marc @marcusslop em va ensenyar el taller, els materials i la maquinària se’m va obrir un món nou de possibilitats!! Ell és qui va tallar les estrelles i altres peces de metall i els marcs/expositors de fusta dels aparadors segons el meu disseny.\nSempre m’han meravellat les teves joies, dissenys, la simplicitat del Fidel. Les seves peces m’han acompanyat en alguns dels moments més importants de la meva vida. Per això decorar la botiga ha estat tan preciós i emocionant.


Scytl Election Logistics\nHome / Products / Període preelectoral / Scytl Election Logistics\tScytl Election Logistics\nPeríode preelectoralDia de les eleccionsPeríode postelectoralGovernançaServeis professionals\tScytl Election Logistics és un programari d’inventari de material dissenyat específicament per a la indústria electoral i permet que les oficines puguin gestionar i controlar de manera eficaç els seus actius. Aquesta sòlida eina de seguiment d’actius ubica i supervisa totes les parts de l’equipament utilitzat en els processos electorals i proporciona unes àmplies capacitats per fer auditories i per disposar de la cadena de vigilància.\nAquesta eina de gestió dels actius electorals avantatja moltes tecnologies capdavanteres, ja que encara manté una funció d’escaneig de codi de barres familiar que facilita la corba d’aprenentatge per als usuaris nous. Accessible des de qualsevol lloc amb connexió a Internet, Scytl Election Logistics permet que les oficines electorals tinguin una visió instantània de l’organització i dels seus actius. Modernitzeu el seguiment dels vostres actius amb Scytl Election Logistics.\nSistema logístic específic per a eleccions\nScytl Election Logistics és el primer sistema de gestió d'actius específic per a eleccions disponible actualment al mercat. Aquest producte innovador ha estat dissenyat especialment per satisfer les necessitats i els requisits de les oficines electorals. La seva flexibilitat permet que la plataforma es pugui personalitzar i així satisfer les necessitats individuals i de les diferents localitats.\nMillora del flux de treball dels actius\nNo us haureu de preocupar mai més de fulls de càlcul sense actualitzar o fonts de dades inconsistents i dispars. Scytl Election Logistics modernitza l'assignació d'equipaments i la verificació de la cadena de vigilància a través de tot el procés electoral. Assegureu-vos que sempre teniu l'inventari actualitzat i sense errades amb el producte de seguiment de material de Scytl.\nEl sistema d'inventari en línia de Scytl pot desplegar-se amb facilitat a diverses ubicacions i s'hi pot accedir a través d'ordinadors, així com de dispositius portàtils sense fil. Com que es basa totalment en imatges i codis de barres, Scytl Election Logistics minimitza els possibles errors dels operaris i l'inventari mal etiquetat.\nMés vigilància de l'inventari\nA mesura que els pressupostos governamentals continuen reduint-se, es fa necessària una vigilància dels actius cada cop més acurada. Amb Scytl Election Logistics, la vostra oficina modernitzarà l'enfocament del seguiment dels actius i se'n farà més responsable. La sòlida generació d'informes dota els usuaris amb la capacitat d'auditar al moment i fa visible la cadena de custòdia.\nControl dels actius electorals\nScytl Election Logistics utilitza una interfície única per ubicar instantàniament totes les peces de l'equipament relacionat amb les eleccions, fet que permet que les oficines electorals no perdin mai de vista cap dels elements. El sistema segueix els moviments, lliuraments i eliminació de tots els materials electorals i proporciona un registre detallat de l'equipament i actius electorals, inclosa la cadena de vigilància.\nCapacitat de generar informes\nEl producte de seguiment dels actius de Scytl dota les oficines electorals d’una àmplia capacitat per generar informes i permet que es facin informes d'auditories postelectorals en qüestió de minuts i no de dies. Qualsevol camp de la plataforma es pot utilitzar per crear un informe i es pot segmentar per elecció, ubicació o usuari.\nEscaneig del codi de barres\nEl programari de Scytl Election Logistics dota les oficines electorals amb la capacitat de gestionar inventaris més ràpidament i precisa mitjançant l'assignació de codis de barres als elements electorals, i utilitza escàners per a l'entrada de dades. El programari és compatible amb la majoria dels escàners de codis de barres que es connecten als ordinadors.\nScytl Election Logistics és un sistema de seguiment que permet que les oficines electorals puguin treballar en temps real amb les mateixes dades i també limita els drets d'accés en cas necessari. Scytl permet que les oficines electorals puguin crear diferents noms d'usuari, amb diversos perfils de drets d'accés que controlen els privilegis dels usuaris i mantenen la seguretat del sistema.\nEl model de flux de treball que s'ha aplicat al sistema Scytl Election Logistics ha estat dissenyat tenint en compte els possibles errors humans, les activitats malicioses o els intents de frau. El procés de gestió dels actius fa el seguiment de totes les operacions i garanteix que no hi ha lloc per a errades o pèrdues.\nComissió Electoral de l’Equador\tRelated Products with Scytl Election Logistics\nScytl Social Media Monitoring\tScytl Electoral Consulting\tScytl Control Dashboard\tScytl Voter Registration\tScytl Voter Education\tScytl Election Training\tScytl Poll Worker Management\tScytl Election Configuration\tScytl Online Voting\tScytl Election Planning\tScytl Election Observer\tScytl Election Finance\t×


PEP LLITERES BARCELÓ: Inscrit a Sa Mitja del meu poble\nInscrit a Sa Mitja del meu poble\nDimarts, seguint el planning tocava sèries de 400, però el dia no acompanyava ja que plovia, per tant vaig decidir anar el gimnàs a fer-les damunt sa cinta.\nEscalfament: 10’ elíptica + 10’ trot cinta\nIntervals: 3 x (4 x 1’17”)rec 1’20”\n10’ trot suau\nSa veritat és que no em vaig sentir del tot malament però encara no tenia clar si apuntar-me a la mitja del meu poble.\nDimecres, bici, 58kms, Porreres, Vilafranca, Montuïri, Randa, Cura, Llucmajor, Campos.\nEl vespre vaig anar a la tenda Evasión a una xerrada de nutrició que impartia en Joan Sacristan Diez, un autèntic “Guru” de la nutrició esportiva que ja havia tingut el privilegi d’escoltar en una ocasió a Sa Pobla fa uns anys i volia tornar escoltar la seva ponència i la veritat és que una vegada més va ser molt interessant.\nAvui, sèries, però després de xerrar ahir amb el Trainner i recordar-li les sèries que em tocava fer, em va canviar el planning. Per tant avui he fet:\n5 x 1000 A2= rec 1’15”\nEn total 12’5km\nLa veritat és que no me trobat còmode, però que hi farem...així hi tot, tot i que per diumenge segons el temps plourà, he decidit apuntar-me a la mitja del meu ploure. Avui per avui puc dir que tinc molt clar quin serà l’objectiu d’aquesta mitja, A-CA-BAR.\nAquí teniu un vídeo resumit de Kona\nPublicado por PEP en 19:14\nAnònim 9 de novembre de 2012 a les 20:02\nHola Pep que bo que ja tornes a escriure el blog, ja feia falta lletgir el teu dia a dia entrenant y tornant a agafa poc a poc el teu ritme.Les rutes que fas em recordem a cuant jo puc anar per aquelles carreteres de mallorca, no ni ha de millors en el mon.salutacions de un mallorqui per mexic.


No exagerem! - Salvador Cardús\nPeriodista i escriptorEls resultats del 21-D han donat lloc, grosso modo, a tres tipus d’anàlisis completament diferents, tots tenyits de dramatisme. Per una part, hi ha els qui amb cara de preocupació -i força èxit mediàtic- han posat en circulació la paraula bucle per referir-se a uns resultats que no canviaven gaire res i que, per tant, auguraven més inestabilitat política i econòmica. Uns altres, amb espant, han vist en els bons resultats de Ciutadans l’emergència d’una Catalunya que responia a una crida ètnica que el catalanisme sempre havia volgut evitar. Jo mateix, la setmana passada, encarava la qüestió de si el 21-D confirmava o no una suposada fractura social. Finalment, hi ha qui ha destacat -més amb alleujament que no pas eufòria- la persistència del vot independentista malgrat les condicions adverses. Una persistència, però, que ha reforçat la idea que per assolir l’horitzó esperat calia seguir “ampliant-ne la base social”, com se sol dir.\nPOT SER que al lector políticament apassionat ja li agradin les interpretacions apocalíptiques de la realitat. Però si alguna cosa he après amb el temps és que una de les pitjors temptacions de tota anàlisi política és la de sobreinterpretar els fets. I en el cas de les anàlisis electorals, la de l’exageració de les petites diferències. Ho dic perquè les anàlisis que abans he esmentat són resultat d’especular sobre la significació d’un trist increment, després de tants esforços, del 3,4 per cent del vot sumat del PP i Cs. O sobre les pèrdues i guanys pírrics dels comuns o del PSC, punt amunt, punt avall. I, encara, sobre els escassos intercanvis de vot entre les opcions independentistes, que, sumades, han conservat el seu relatiu pes polític.\nCERTAMENT, cal esperar les anàlisis més detallades dels experts fetes més amb dades que no pas amb intuïcions. Però, amb voluntat de desdramatitzar les primeres impressions, proposo les següents reflexions. En primer lloc, si d’alguna cosa cal sorprendre’s és de la consistència i solidesa de la voluntat política dels catalans malgrat l’estrès electoral al qual se’ls ha sotmès. Ni la il·legitimitat de la convocatòria, ni els candidats a la presó, ni les amenaces de declivi econòmic, ni les crides identitàries espanyoles, ni els grans i sobretot desiguals pressupostos en propaganda, ni la censura partidària de la Junta Electoral, ni els biaixos mediàtics desbocats, han aconseguit canviar les proporcions en el pes dels grans blocs confrontats. En tot cas, només han produït redistribucions internes, el sentit i valor real de les quals només es podrà valorar amb el temps.\nEN SEGON LLOC, el ciutadà vota no tant per fidelitat a un partit com en funció del mapa que li dibuixa l’oferta electoral. Vull dir que les variacions més significatives no es deuen tant a canvis que es puguin atribuir a la voluntat política de l’elector com als canvis en allò que troba a la lleixa a l’hora de triar. Per això votem tan diferent a les municipals, les nacionals o les espanyoles. I, per tant, també és un error confondre la intenció que els partits atribueixen al vot rebut amb la que realment té per al votant. Posem-ne un exemple: que el discurs de Ciutadans i el PP ha estat etnicista i identitari, és una evidència. Però realment podem transferir aquesta intencionalitat a tots els qui els han votat? En tinc molts dubtes.\nFINALMENT, i com a demòcrata, m’inquieta que de la gran consistència en el vot dels catalans entre el 27-S i el 21-D alguns en diguin bucle. Més bucle devien ser els 23 anys de pujolisme. O la recent repetició d’eleccions espanyoles. I és que les anàlisis diuen més dels que les fan que de la realitat que volen interpretar. De manera que parlar de bucle delata el fracàs de l’expectativa d’acabar amb l’independentisme i pretén mantenir la falsa -i pesada- idea que tot això és un suflé. Res de bucles: l’independentisme ha vingut per quedar-se. I com a bloc, per guanyar.


‘Juga Verd Play’, nou sistema en els JEE on el resultat és el menys important NOTÍCIES\nEl Consell Esportiu del Baix Llobregat ha organitzat, per sisena vegada consecutiva, el Juga Verd Play. Una trobada esportiva que és realitza, de manera simultània, en diferents punts de la comarca del Baix Llobregat i que te la finalitat de proposar un nou sistema de competició dels Jocs Esportius Escolars, que consisteix a educar a través dels valors l'esport. Pel que fa al nou sistema que proposa Juga Verd Play, els partits és juguen amb un total de 10 punts a aconseguir dels quals només tres són dependents del marcador, els altres set punts tenen a veure amb el joc net demostrat sobre el terreny. Els jutges d'aquests punts, tret dels 3 pel resultat, són els dinamitzadors de joc (àrbitres),els tècnics, el públic i els tutors de grades. Aquesta jornada lúdic esportiva s'ha celebrat al CEM Julio Méndez en el format de futbol sala, ha comptat amb la col·laboració de l'Ajuntament de Prat. Durant la jornada, que s'ha dut a terme al nostre municipi, han participat vora 30 nens i nens, de 4 equips, dels quals 2 eren del Prat i la resta vinguts d'altres punts de la comarca\nThe post ‘Juga Verd Play', nou sistema en els JEE on el resultat és el menys important appeared first on elprat.tv.


Butlletí Baix Llobregat by Olesa amb la CUP - issuu\nel butlletí del Baix Llobregat Alternativa d’Esquerres\nEleccions 25N 2012\nSumari Què proposem? p.2 Baix Llobregat en lluita! p.3 Qui som? p.3 Ells es preocupen pel seu futur personal… p.4 Lluita amb nosaltres pel futur de tots i totes! p.4 Actes centrals de campanya p.4\nQuè proposem? Un programa polític alternatiu, resultat de la suma de les aportacions de la militància de la CUP, de la resta de l’Esquerra Independentista, i de moviments socials i populars. I un punt de partida sobre el qual continuar treballant entre totes les persones que vulguin construir la Unitat Popular. A continuació en teniu un resum, dividit en quatre blocs. Si el voleu llegir sencer, podeu consultar-lo a www.unitatpopular.cat.\nPer la construcció nacional Independència nacional per als Països Catalans Treballem per aconseguir la ruptura amb els estats ocupants a través de l’exercici del dret a l’autodeterminació del poble català. Un procés d’alliberament nacional, inseparable del de l’alliberament social i de gènere.\nUna república dels Països Catalans amb una democràcia real i directa Defensem una sistema polític que faciliti un procés constituent per establir les institucions polítiques comunes (una assemblea de regidors i regidores,...) i que permeti una nova societat a través de la democràcia real, popular, horitzontal, participativa, directa, activa i inclusiva; i en què el poble pugui revocar els càrrecs electes que no compleixin les seves promeses.\nUna Europa i Mediterrània solidàries, de pobles lliures Som partidaris d’una societat que potenciï la cultura de la pau, la cooperació i la solidaritat internacionalista. Per això, rebutgem formar part de la Unió Europea, l’Euro, l’OTAN i l’Euroexèrcit, i promovem el tancament de totes les bases militars.\nEl català com a llengua comuna i preferent Fem una aposta clara perquè el català sigui la llengua de cohesió social, comuna i oficial. Tot i això, treballarem pel plurilingüisme, tenint en consideració el castellà i el francès, com a realitats lingüístiques del país, i l’occità, oficial a la Val d’Aran.\nPer un nou model social, econòmic i cultural Una economia al servei del poble que permeti acabar amb les retallades Defensem un model socioeconòmic socialista i ecològic enfront del model capitalista. Treballarem per recuperar la gestió directa dels serveis públics i la creació d’una banca pública al servei de la societat. Fomentarem el decreixement i establirem mecanismes que permetin l’autogestió i el cooperativisme, i la nacionalització de la banca.\nSobirania econòmica i no pagament del deute il·legítim Fixarem la política econòmica en funció de les necessitats de la població i no dels interessos d’uns pocs. Apostem per declarar nul i suspendre el pagament del deute públic il·legítim als fons d’inversió i a la banca internacional.\nNacionalització i autogestió dels sectors estratègics Avançarem en tot allò que permeti assegurar la titularitat i gestió pública de les fonts d’energia, l’aigua i altres recursos naturals.\nLa cultura com a eina de transformació social Impulsarem la cultura popular creativa i crítica, i situarem els equipaments culturals al servei de les noves relacions col·lectives no basades en la mercantilització.\nPer la igualtat d’oportunitats, les llibertats, i els drets socials i laborals Repartiment dels treballs i de la riquesa\nApostem pel repartiment del treball productiu, domèstic i de cura; la reducció de la jornada laboral, la derogació de les reformes laborals i l’establiment d’un nou marc laboral en què s’acabin les discriminacions salarials. Impulsarem un sistema fiscal progressiu que gravi les rendes del capital i perseguirem el frau fiscal.\nDrets i llibertats Treballarem per l’accés als drets civils i polítics de totes les persones. Promourem la derogació de lleis discriminatòries com la d’estrangeria i els seus efectes: racisme institucional, desprotecció laboral, assetjament policíac... Proposarem protocols per prevenir la violència masclista i per combatre el feixisme i l’odi contra la diferència.\nServeis públics universals, de qualitat i únics Defensem l’existència d’una única xarxa pública amb prestacions universals i gratuïtes, i amb criteris de qualitat i eficiència. Impulsarem l’assumpció i gestió de la propietat per part del sector públic de les escoles i hospitals concertats, i treballarem per la derogació de la Llei d’Educació de Catalunya i l’aturada del Pla Bolonya.\nDret a l’habitatge i a la terra, contra l’especulació Defensem una moratòria dels desnonaments i la prohibició immediata dels que estiguin motivats per raons econòmiques. Advoquem per crear un mercat públic de lloguer.\nCap a una societat no patriarcal Proposem unes polítiques públiques que facin efectiu l’avortament lliure i gratuït dins del sistema sanitari públic, la lluita contra la violència de gènere, el reconeixement social de tot tipus de treball, la perspectiva de gènere en totes les polítiques públiques i el dret de lesbianes, gais, bisexuals, trans i intersexuals de viure amb llibertat la seva sexualitat.\nUn model territorial al servei de les persones, i respectuós amb el medi i els animals Canviarem radicalment la política d’infraestructures, acabant amb les obres socialment i econòmica deficitàries, nacionalitzant els peatges, apostant per un pla integral de defensa del medi ambient i de promoció del transport públic. Defensarem un model territorial basat en els municipis i les comarques, i un desenvolupament urbanístic afavoridor de la cohesió social.\nUns Països Catalans sense nuclears amb un model energètic ecològic Intensificarem l’ús d’energies alternatives i renovables sota el model de la generació distribuïda, advocant per una reducció gradual del consum energètic i el desmantellament d’infraestructures com la MAT.\nSobirania alimentària i per una nova cultura de l’aigua i de la terra Promourem la pagesia ecològica com a sector estratègic per a la seguretat alimentària, l’equilibri socio-ambiental a l’entorn rural i la creació d’ocupació dins d’un nou paradigma d’economia ecològica. Alhora defensarem la gestió pública, directa i transparent de tot el cicle de l’aigua.\nBaix Llobregat en lluita! • No volem que especulin amb el nostre territori! Hem lluitat contra Eurovegas perquè volem conservar l’agricultura en la plana del Llobregat i conservar espais naturals com el Delta o les nostres serralades! • Per una sanitat i una educació pública i de qualitat! Ens hem manifestat i hem dormit en els CAP tot denunciant les retallades, al mateix temps que hem estat al costat de mestres i alumnes defensant l’ensenyament públic.\n• Per la nostra llengua i cultura! Hem fet arribar el Correllengua i la defensa del català arreu del Baix Llobregat, una comarca on cal més que mai defensar la immersió lingüística.\n• En defensa dels nostres drets laborals! Hem participat des de la base i amb els sindicats alternatius en totes les vagues generals i sectorials. • Per la independència dels Països Catalans! Hem ajudat a estendre les consultes sobre la\nIndependència als municipis de la comarca.\n• Més treball i més serveis socials per a tothom! Hem denunciat les propostes xenòfobes del\nracisme espanyolista (PxC) o de la dreta catalana perquè la solució passa pel repartiment de la riquesa.\n• Pel dret a l’habitatge! Hem portat als jutjats els plans especulatius de la Generalitat tot exigint que es promogui la reutilització dels milers d’habitatges buits.\nQui som? La Candidatura d’Unitat Popular - Alternativa d’Esquerres (CUP-AE) som un conjunt de persones que ens organitzem des de l’Esquerra Independentista, però també provenim de l’esquerra transformadora i dels moviments socials. La CUP té un bagatge de lluita en molts municipis, no només dins dels Ajuntaments, sinó que participem en les lluites populars i moviments associatius des de fa molts anys. Al Baix Llobregat ens organitzem en diferents àmbits de coordinació. Per una banda, ens organitzem com a Esquerra Independentista del Baix Llobregat amb els companys i companyes de l’organització juvenil Arran, del sindicat COS, del sindicat estudiantil SEPC, de les organitzacions polítiques MDT i Endavant, i dels casals i ateneus independentistes. Per altra banda, treballem en moltes lluites amb organitzacions anticapitalistes, sindicats alternatius, plataformes en defensa dels serveis públics, assemblees d’indignats/es, col·lectius antipatriarcals, plataformes en defensa del territori i amb totes aquelles persones que creuen que cal crear un Contrapoder Popular, que ens permeti avançar cap a la nostra llibertat nacional, social i de gènere. Així és com entenem nosaltres la Unitat Popular i per això som una candidatura formada per gent que lluita en el dia a dia i des de la base per demostrar que una altra forma de fer política és possible! més informació sobre les llistes electorals a www.unitatpopular.cat\nLa CUP als Països Catalans 4 alcaldies 11 conseller/es comarcals 102 regidors/es Càrrecs electes en 18 capitals de comarca\nLa CUP al Baix Llobregat 3.842 vots (Municipals 2011) 7 nuclis de la CUP 17 nuclis de suport 21 actes electorals 2.110 avals recollits en 5 dies\nElls es preocupen pel seu futur personal... Aquests són els líders parlamentaris de les formacions polítiques representades al Parlament de Catalunya i que durant els dos darrers anys de legislatura han cobrat unes quantitats de diners escandaloses. Mentre la situació social cada cop és pitjor, la classe política no ha aportat gaires solucions. Això sí, la seva situació personal sí que l’han solucionat substancialment. Aquest és un motiu més per dir que ara és l’hora del poble!\nAlícia Sánchez (PP)\nJoan Herrera (ICV-EUiA)\n*Aquestes quantitats són retribucions brutes cobrades durant dos anys. Inclouen 20.060,45 € anuals que ha cobrat cada diputat/-da en concepte de desplaçaments per viure dins l’Àrea Metropolitana. No sabem si algun d’ells viu a més de 80 km de Barcelona, ja que llavors caldria afegir 7.939,92 € anuals. Albert Rivera (Ciutadans)\nLluita amb nosaltres pel futur de tots i totes! Les persones que integren les nostres llistes electorals no apareixem sovint als grans mitjans de comunicació i no som conegudes per la majoria de la població. Sí que som persones implicades en les lluites i en els teixits associatius de les nostres viles i ciutats. Hem demostrat en els nostres ajuntaments que hi ha una altra forma de fer política. En aquest sentit el nostre grup parlamentari haurà de complir aquests criteris: • Mandat màxim de 4 anys seguits • Un salari màxim de 1.600 € mensuals (dietes incloses) • Incompatibilitat amb qualsevol càrrec a altres institucions • Control del grup parlamentari a través d’un òrgan assembleari amb representants de la resta de l’Esquerra Independentista i dels moviments socials.\nSom gent com tu. A part de votar-nos t’animem que lluitis també amb nosaltres per construir un futur de llibertat!\nSant Boi, dissabte 17 a les 12h del migdia a la Pl. Gaietà Mestres Barcelona, diumenge 18 a les 18h al Barcelona Teatre Musical (Montjuïc) I actes a... 20 municipis de la comarca (consulteu el nostre facebook)\nCUP Baix Llobregat @CUPNacional\nButlletí Baix Llobregat\nButlletí de la CUP del Baix Llobregat per les eleccions del 25N


revisió: razer deathstalker teclat final - Ressenyes\nRessenya: Razer Deathstalker teclat final\nreview razer deathstalker ultimate keyboard\nQuin seria el teclat final per a jocs de PC? No, més gran. M'agrada, definitiva definitiva. Hologrames i raigs làser i sh * t? Aquestes coses encara no són possibles, però, què tal una pantalla de pantalla multitouch i 10 botons programables amb els seus propis pantalles de pantalla dedicades? Prou boig per tu? Què passa amb les claus retroil·luminades a les quals podeu assignar qualsevol color?\nHi ha molts teclats, però ningú s'ha tornat boig i ha fet alguna cosa que ens donés veritable luxe dels accessoris. Potser aquest nou teclat de Razer, el Deathstalker Ultimate, podria ser per a vosaltres.\nProducte: Deathstalker Ultimate\nMSRP: 249,99 dòlars\nRazer va prendre la interfície d'interès de Switchblade de la seva preciosa portàtil de jocs i la va enganxar en un teclat. No pots no veieu aquesta cosa quan mireu primer el teclat, sobretot quan hi ha alguna cosa que funciona a la seva petita pantalla LCD. El que és boig és que podeu tocar aquesta pantalla (multitouch, amb suport complet per a gestos), utilitzant-la com a teclat tàctil d’un quadern. O bé, podeu configurar com a botons més virtuals, o fins i tot una pantalla secundària. Vaig fer tot, des de comprovar el meu correu electrònic fins a veure vídeos de YouTube en aquesta petita pantalla. Tothom que ha entrat a la meva oficina aquesta darrera setmana s’ha vist obligat a veure un minúscul vídeo musical de 4 corgi.\nPerò, quina utilitat té aquesta interfície d'interès de Switchblade més enllà de la novetat de tuitejar en una petita pantalla integrada en un teclat? L’ideal seria utilitzar la pantalla tàctil i les 10 tecles de visualització programables al màxim de les seves possibilitats amb jocs que la suportin completament com a dispositiu. Per exemple, Camp de batalla 3 us permet accedir a subministraments i canviar armes mitjançant claus dedicades. O bé a Counter-Strike: ofensiva global , podeu difondre bombes o intercanviar interrupcions amb un botó. Aquestes funcions es presenten a través d'una aplicació dedicada i Razer diu que aviat es podran disposar de més per al teclat.\nFora d’aquestes aplicacions dedicades, podeu autoconfigurar les claus amb les vostres associacions, macros o qualsevol altra cosa que necessiteu en qualsevol joc. Fins i tot podeu personalitzar les pantalles de tecles i el touchpad perquè coincideixin amb la vostra funció assignada, deixant anar imatges des de qualsevol font. Per a mi, es tracta de blogs i vídeos de corgi. Per a tu, podria ser porno. Sigui quin sigui el joc.\nEn última instància, la interfície d'usuari de Switchblade és totalment personalitzable, cosa que la converteix en una eina increïblement potent si voleu posar-vos en esforç.\nLes claus de Deathstalker Ultimate són d’alta qualitat i donen una resposta impressionant, però són les claus d’estil de llibreta d’altura baixa, que poden fer desaparèixer els aficionats a les tecles mecàniques (com les de BlackWidow Ultimate de Razer). En sessions de joc ampliat de jocs com Batman: Arkahm City i Dessonat , les tecles del teclat van funcionar tan bé que odiava desconnectar aquesta unitat prestatària per connectar la meva targeta anterior de nou.\nCadascuna de les tecles del teclat és retroil·luminació i podeu utilitzar el programari Synapse inclòs per ajustar el color de la il·luminació a qualsevol ombra que desitgeu. O, per a aquest tipus de sensació de la làmpada de lava, configureu-la com a espectre en bicicleta perquè les tecles girin en molts colors.\nHi ha algunes claus estàndard que també fan coses especials. Una tecla Razer dedicada activa el costat de l'aplicació del Switchblade, que us permet triar l'aplicació que voleu executar. La tecla de registre us permet gravar macros, mentre que la tecla de joc dedicada us permet desactivar la clau de Windows.\nSota totes les tecles hi ha un bonic suport de canella de goma. No està elevat ni escairat, però a mi em va agradar la base dels palmells mentre vaig escriure aquest comentari. Està arreglat, així que si odies els braços al canell, aquí no tens sort.\nÉs tot molt bonic, però 250 dòlars li permeten caure en un teclat amb una pantalla tàctil incorporada i uns botons de visualització que potser no utilitzeu sovint. Mentre que el costat Switchblade del teclat parla del meu tecnologia, la mà dreta sempre estava sobre el ratolí de joc durant el joc, fent-me sentir una mica culpable per no utilitzar el dibuix principal d’aquest accessori. M'ha encantat revisar Facebook i veure vídeos de YouTube, però aquest encant es desgastarà aviat i tornaré a utilitzar un monitor de mida adequada per fer aquestes coses.\nPotser el costat de Switchblade seria més útil si jugués a MMO o a jocs d’estratègia; Definitivament, podria veure que les claus assignables són útils en aquests casos. Però fins i tot aleshores, haureu de treure la mà del ratolí per accedir a la pantalla i botons de Switchblade, ja que estan fixats a la part dreta del teclat.\nRazer Deathstalker Ultimate és l’últim teclat de jocs per PC? Potser per a tu. Per a mi, el millor teclat de jocs és un amb tecles WASD fiables i una barra d’espai que no és sorprenent ni sorollosa. M'encanta el trackpad de Switchblade i els botons assignables, però són un luxe que no em veig amb prou freqüència per a la crisi.\nnetejadors de registre gratuïts per a Windows 10\nproves funcionals vs proves no funcionals\nmillor programari de sintonització de PC gratuït\ncom obrir el fitxer .jar\nRevisió: Dragon's Crown Pro\nRevisió: Necessitat de velocitat: rivals\nL'explosor Arena de Valor de MOBA mòbil va obtenir una beta tancada a Switch\nRessenya: City of Brass\nConan Exiles està preparant les seves maneres de punxar per serp a Xbox One\n10 millors solucions XDR: serveis de detecció i resposta estesa el 2021\nRevisió: Corsair STRAFE RGB MX Teclat de joc silenciós\nLa pel·lícula de Donkey Kong es rumoreja que serà la propera pel·lícula d'Illumination després de Mario\nEl tràiler del port de Monster Hunter Rise per a PC mostra els seus guanys visuals\nBethesda diu que Wii U encara no s'adapta als seus plans\nArguments de la línia d'ordres a C ++\nEl tràiler de Gotham Knights DC FanDome 2021 destaca el Court of Owls


Connecta’t en Harmonia!\nEn l’era del teletreball i les trobades online, omplim de vida l’Ateneu L’Harmonia, un espai obert a l’estudi i a la...\nEl 8 de març l’Ateneu L’Harmonia romandrà tancat en motiu de la vaga general feminista. Una vaga que any rere any pr...\nCom pot ser que l’embaràs compti amb un seguiment rigorós de la salut de la dona i, en canvi, el sistema de salut pú...\n#Batec: Sobre feminismes i salut mental\nEl passat 28 de gener, en el marc del VII Cicle de Cinema i Salut Mental de Sant Andreu, des de la Comissió Antiesti...\nI perquè, Carnestoltes? Carnestoltes és una festa popular i pagana tradicionalment basada en sàtira, la disbauxa ...\nAmb el febrer arriba per tercer any consecutiu una nova edició de la Xarxa Poètica del Districte de Sant Andreu. El...\nBatec. Tot comença amb les cures\nVivim una època d’incerteses, diem. Però, ben mirat, sempre hem (con)viscut envoltades d’incertesa; moltes de nosalt...\nArtistes participants de la quarta residència “08030-CreART”!\nPer què fem cursos i tallers?\nA l’Ateneu L’Harmonia no volem passar per alt les incerteses i neguits dels darrers temps i dels temps que corren. A...\nConvocatòria de residència artística per creadores a Sant Andreu de Palomar “08030 creART!” és una convocatòria q...\nSom La Tempesta: per qui no ens conegui encara, la cooperativa sense afany de guany que portem la gestió de l'espai ...\nSobre les noves mesures anunciades al PROCICAT en referència a les activitats comunitàries\nDes de la Federació d’entitats de Sant Andreu i la Comissió Gestora de l’Ateneu L’Harmonia volem posar en valor la t...\nUna quinzena d’iniciatives culturals vinculades a l'Economia Social i Solidària que promouen activitats per a la tra...\nDesprés de l'incendi en el camp de refugiades de Mória i la decisió que han pres les autoritats europees per a gesti...\nEl proper 12 d’octubre és el “Día de la Hispanidad” o “Día de la Raza”, tal i com s’anomenava durant la llarga n...\nArran dels episodis de violència i amenaces ocorreguts el passat dissabte 19 de setembre contra les nostres veïnes d...\nPel clima, per la salut, per la vida. .@LaCinetika convoca a les 11h a Fabra i Puig amb Meridiana per anar juntes a la manifestació contra l'ampliació de l'aeroport. 📣 No a les ampliacions de ports i aeroports. #19S #MenysAvionsMesVida pic.twitter.com/cz88WTZokB\nJa en marxa el primer dels #DebatsKULT!✊ Un espai de pensament per compartir reflexions i experiències que contribueixin en el debat sobre la cultura i com les comunitats en son part imprescindible. +info👉kult.coop/cicle-de-debat… pic.twitter.com/8ZkiFtM6SC\n@FabraiCoats @BCN_SantAndreu Gràcies per la difusió!😍\nAvui ha estat dia de retrobada de la Comissió Antiestigma i de la Comissió de Comunicació. 😍 👉 Saps que són espais oberts on pots venir i dir la teva? T’hi esperem! pic.twitter.com/vwBBZ7h7sa\n💥Ja pots reservar la teva entrada per l' #AccióCulturaViva (@CulturaVivaBcn), un festival organitzat de manera col·lectiva per un plenari format per diverses entitats, col·lectius i persones i d'acord amb els principis de l'Economia Social i Solidària. 👉barcelona.cat/lamerce/ca/acc… twitter.com/CulturaVivaBcn…\nJa fa més de dos anys que a l'Ateneu acollim el projecte #Xerrem_junts,un espai gratuït de conversa i aprenentatge de la llengua catalana a partir de la interacció. 🤝En col·laboració amb la @CAL_cat. 📆 Dimarts, de 18.30 a 19.45h +info👉 ateneuharmonia.cat/taller/xer… twitter.com/CAL_cat/status…\nSi tens interès per descobrir com planifiquem la comunicació, com decidim els continguts i les accions, i tens ganes de participar en un projecte com l'Ateneu, no t'ho pensis més i vine demà a les 19h a la Comissió de Comunicació de l'Ateneu. ateneuharmonia.cat/esdevenime…\nMelodies, ritmes i emocions: Taller infantil (a partir de 3 anys) de creixement, creativitat i expressió per descobrir el món musical i les emocions! 🎶 💻 Inscripcions en línia i presencialment a ateneuharmonia.cat/tallers a partir del 16 de setembre a les 10h. pic.twitter.com/Sj14LGdKEi\nAquest trimestre pots descobrir i endinsar-te en l'artista que portes dins. ✏Dibuix i pintura 🎨 Dibuix i aquarel·la Facilitats per @PintorsS_Andreu i @AACaquarelliste! +info i inscripció👉ateneuharmonia.cat/tallers/


Record no edulcorat de Castellet - Ignasi Mora\nRecord no edulcorat de Castellet\nEn aquell temps que penses sobre què has de fer recaure l'article que vols escriure, he recordat Josep Maria Castellet en una sala de reunions de 62 el juliol passat. Discutíem –amb una certa agror per part meua– sobre el veredicte del Premi Joanot Martorell (narrativa) de Gandia, que el mateix Castellet havia guanyat l'any 1987 amb el llibre tan ben rebut per la crítica 'Els escenaris de la memòria'.\nEl 1982 i en un restaurant de la platja de Gandia –he recordat–, tota una colla sopàrem amb Castellet i Joan Fuster, com a colofó de la presentació del premiat Josep Piera amb 'El cingle verd'. Menjàrem unes gambes de Dénia d'una frescor i gust impecables. I whisky a manta, per descomptat. En aquella ocasió, vaig descobrir en Castellet tot un senyor crític literari de debò, ple de coneixements i subtileses, que contrastava amb aquells joves d'una terra eixorca de sabers i d'un gran afany per ser escriptors algun dia.\nTanmateix, Josep Maria Castellet ja havia format part del jurat del I Premi Ausiàs March (poesia i bilingüe) de Gandia l'any 1959. Amb Salvador Espriu, Dámaso Alonso, Gerardo Diego i Joan Fuster, concediren el premi a Pere Quart i José Agustín Goitysolo. És a dir, Castellet no era d'aquells que no baixen més lluny de Barcelona, totes les guerres li agradaven.\nI tenia una pinta elegant, de refinament culte, i de viure com millor es pot en aquesta vall de llàgrimes. Aquesta opció, a més de legítima, resulta d'una intel·ligència ben garbellada. D'altra banda, per als temps que corren i de la literatura anormal que som, escrivim massa...\nTornant a la sala de reunions de 62 discutint la concessió del Joanot Martorell d'enguany amb tots els membres del jurat (Miquel de Palol, Pilar Beltran i Adolf Beltran) vaig pensar que Castellet i jo no ens teníem gaire simpatia mútua. Però vaig haver de reconèixer en silenci que en el fons tot es reduïa en mi a la recança de no haver-lo tingut d'editor entusiasta. I encara vaig pensar que sense escriptors d'aquell calibre humà i intel·lectual com Castellet i la seua més o menys proximitat, potser ni m'hauria dedicat a escriure d'una manera obsessiva.


SopaYpilla: Flan de naranja\nAnónimo 28 de septiembre de 2016, 14:54\nHirma, un suggeriment...\nNo escalfis el suc de taronja, afegeix-lo després, quan ja hagis dissolt la gelatina.\nSovint agafa un regust amarg quan s'escalfa.\nJo, sempre que faig qualsevol d'aquest tipus que porta llimona o taronja, la poso després perquè trobo que queda més bo!\nA veure si tinc temps i el faig, que té una pinta boníssima!!!\nHirma Filter 28 de septiembre de 2016, 15:31\nahhhh no ho sabiaa..però no va quedar gens amarg...tot el contrari! De tota manera, prenc nota! moltes gràcies Pilar!!


IniciEl pobleUn passeig per PradesSituació GeogràficaFestes LocalsHistòriaGastronomiaAgriculturaEl climaProductes de la terraFloraFaunaGeologiaServeis BàsicsQuè fer-hiRutes per PradesAigua i FontsIndretsGuia ComercialAllotjamentsRestaurants, bars i pubsBotigues i ComerçosServeisProfessionals/EmpresesAssociacionsPradescorPenya BlaugranaSocietat de Caçadors... totes les AssociacionsEspaisOpinióVídeosFotografiesCol·laboradorsJo sóc de PradesLlibres de PradesLinksAgendaNotícies...Les Nostres NotíciesRetalls de premsaAnuncis OficialsRSS Baix CampHemerotecaMuntanyes de PradesCapafontsLa MussaraL'AlbiolAlcoverLa FebróArbolíL'AleixarVilaplanaMés pobles...\tHomeEspaisLlibres de PradesSituació Geogràfica de Prades, laVila Vermella\nPrades dóna nom a tot un conjunt de muntanyes que fan de partició comarcal entre el Camp de Tarragona, la Conca de Barberà i el Priorat. La vila, situada a la part ponent d’aquest massís, ocupa un altiplà que voreja els 950 metres d’alçària i el seu terme oscil•la entre els 800 i els 1201m del Tossal de la Baltasana (punt més alt) CARACTERÍSTIQUES GEOGRÀFIQUES DE LA VILASegons els Treballs de la Ponència per a la Divisió Territorial de Catalunya, duts a terme cap als anys trenta, el municipi de Prades pertany a la comarca del Baix Camp. En concret, la vila de Prades es localitza a 41º 18’ 35’’ de latitud Nord i a 0º 59’ 6’’ de longitud Est de Greenwich. La distància en línia recta fins a la Mediterrània és de 27.5 km. El municipi de Prades abasta una extensió de 33.10 km2. Els termes amb els que limita són (veure mapa de la Figura 4.1):- Vilanova de Prades, Vallclara i Vimbodí, al Nord. Els tres són adscrits a la Conca de Barberà.- L’antic de Rojals (agregat a Montblanc, Conca de Barberà), Mont-ral (Alt Camp) i Capafons (Baix Camp), a l’Est.- La Febró (Baix Camp) i l’antic de Siurana (actualment absorbit pel de Cornudella del Montsant), al Sud.- I Albarca, també inclòs a Cornudella (Priorat), a l’Oest. La vila de Prades també és coneguda amb el nom de Vila Vermella degut al color vermell de les seves roques i sorra doncs hi és molt abundant l’arenisca vermella. La seva situació geogràfica ha influenciat molt el desenvolupament econòmic del poble. En un principi, les dificultats d’accés i el mal estat de la xarxa viària van afavorir el seu aïllament provocant un estancament econòmic. Així, Prades va dependre comercialment de Reus durant molts anys perquè era la única ciutat amb la que estava comunicada per carretera. Actualment la xarxa viària ha millorat considerablement fet que es deixa notar per la gran afluència d’estiuejants.(fragment extret del treball cedit per Anna Roca sobre "Estudi de la duresa de l'aigua de les fonts de Prades" - 2n. Batxillerat - 2002)


Obert el termini d'inscripcions pels clubs de lectura de l’Oficina de Català de Torelló\nHi ha dues opcions: una de lectura fàcil i un altre de nivell intermedi.\nPublicat 23/01/2020, Torelló - Llengua\nL’Oficina de Català de Torelló ha obert la inscripció pels clubs de lectura que organitza trimestralment amb la col·laboració de la biblioteca Dos Rius. Es pot escollir entre dues opcions, un llibre de lectura fàcil per als usuaris que comencen a aprendre català i un altre de nivell intermedi pels que ja dominen la llengua. Un cop llegits, s'organitza una tertúlia sobre cada llibre. En el cas del club de lectura fàcil se centrarà en l’obra ‘Hola Connie’ de Rosa Gallifa i “es llegiran els correus electrònics que s’escriuen la Montse i la seva amiga australiana, la Connie. Una és a Vic, l’altra ha tornat a Austràlia”. El llibre se centra en La Connie que ha de prendre una decisió molt important: es queda al seu país o torna, es casa amb en Jaume i es queda a viure a Catalunya? Es tracta d’una història d’amistat entre persones de cultures diferents. La tertúlia es farà el proper 4 de març a 2/4 d’11 del matí.\nPel que fa al Club de lectura intermedi sobre el llibre ‘Idriss, la noia del fil de seda’ d’Hermínia Mas explica una història d’amor, d’odis i venjança inspirada en les llegendes orientals de la ruta de la seda. És una passejada pels paisatges, els costums i les tradicions de Samarcanda i Bukhara. El comentari de l’obra es farà el 4 de març a 2/4 de 4 de la tarda. Els interessats es poden apuntar a la Biblioteca o a l'Oficina de Català. Aquest trimestre les lectures s’emmarquen en les activitats de celebració del Dia de la Dona.